**PRECIZĂRI REFERITOARE LA DECONTAREA TRANSPORTULUI**

**ANUL ȘCOLAR 2025-2026**

 În conformitate cu HG nr. 810/08.09.2023, elevii care au domiciliul în altă localitate decât localitatea în care se află unitatea școlară, beneficiază de gratuitate la serviciile de transport public județean, interjudețean și feroviar, pe durata cursurilor școlare, în următoarele situații:

1. **Elevii beneficiază de gratuitate pentru transportul rutier local**, pe bază de titlu de călătorie, pe tot parcursul anului școlar. Titlurile de călătorie gratuite pentru elevi se eliberează de către operatorul local de transport, pe baza carnetului de elev vizat sau a adeverinței de elev.

2. **Elevii care fac naveta în județ sau în afara acestuia**, cu operatori de transport rutier, vor depune o cerere după modelul atașat (anexa 1), până la data de **12.09.2025**. După analizarea listei operatorilor de transport la nivel de unități administrative (consiliu județean, ISJ), operatorii de transport acreditați vor emite gratuit documentele de călătorie, în baza carnetelor de elev vizate pe anul școlar în curs și datele colectate de către colegiu, după centralizarea cererilor; Elevii vor preda obligatoriu abonamentele la serviciul Contabilitate, până la data de 05 a lunii următoare expirării acestora.

3. **Elevilor care stau în gazdă sau la cămin**, li se decontează 4 călătorii dus-întors/lună și o călătorie dus-întors efectuată cu maximum 2 zile înainte și 2 zile după fiecare sărbătoare legală. Decontarea se va efectua pe baza documentelor depuse la serviciul Contabilitate, până la data de 5 ale lunii următoare.

4. În cazul în care elevii nu pot fi școlarizați în satul, comuna, orașul sau municipiul de domiciliu și nu beneficiază de existența serviciilor de transport public, serviciu de transport comercial de transport de tip curse școlare, organizate în condițiile art. 83 alin (11) din legea 198/2023 și nici de transport cu mijloacele de transport aparținând unităților de învățământ sau consiliilor locale, aceștia beneficiază, pe durata cursurilor școlare, de o sumă forfetară lunară.

Această sumă forfetară se stabilește pe baza valorii unitare lei/kilometru înmulțite cu numărul de kilometri parcurși zilnic între domiciliu și unitatea de învățământ și numărul de zile de cursuri din luna respectivă. Tarifele urmează a fi aprobate de către consiliile județene.

Zona Urbană Funcţională, în care va fi asigurat transportul metropolitan, este compusă din municipiul Suceava, oraşul Salcea şi comunele Şcheia, Moara, Bosanci, Ipoteşti, Adâncata, Mitocu Dragomirnei şi Pătrăuţi.